Taalgebruik: danksy, te danke, te wyteArgieffoto. (Foto: Ben White/Unsplash) Dank is ŉ blyk dat ŉ mens iets waardeer. As jy jou dank teenoor iemand betuig, bedank jy die persoon; dan is jy dankbaar. Jy sê dankie. Om aan ŉ positiewe gevoel uiting te gee, word danksy en te danke gebruik: Die skrywer van die volgende sin het klaarblyklik dus geskryf sonder om te dink: * “Sowat ŉ kwart van alle sterftes aan longkanker by nierokers is aan passiewe rook te danke.” Hier moet gestaan het: “Sowat ŉ kwart van alle sterftes aan longkanker by nierokers is aan passiewe rook te wyte.” ŉ Mens wyt iets aan iemand, of jy wyt iets aan iets anders, as jy die persoon of ding daarvoor blameer. Iets wat aan iets anders te wyte is, is ŉ onaangename gevolg daarvan. Om ŉ negatiewe gevoel uit te druk – om iemand of iets die skuld vir iets te gee – is te wyte aan die korrekte segswyse om te gebruik: Ook die skrywer van die volgende sin moet dus oplet: * “Topsakelui sê dikwels van hulle beste kreatiewe prestasies was te wyte aan groot druk binne die maatskappy.” Nee. Hier moet gestaan het: “Top-sakelui sê dikwels van hulle beste kreatiewe prestasies was te danke aan groot druk binne die maatskappy.” Is jy onseker daaroor of iets positief of negatief is? Gebruik dan liewer toeskryf om die oorsprong, oorsaak of rede aan te dui. Toeskryf is neutraal: “Hoewel sommige ekonome die sterkte van die rand aan grondliggende ekonomiese faktore toeskryf, meen ander dit moet regstreeks aan die swakheid van die Amerikaanse dollar toegeskryf word.” Bron: Die tale wat ons praat – taaldinge uit die gewilde radioprogram